**Miinto hjælper landets tøjbutikker til egne webshops**

*Skandinaviens største online modeportal for fysiske modebutikker, Miinto, er i fuld gang med at udvikle digitale løsninger, der skal støtte detailbranchen og gavne de danske butikker endnu mere. Som det første i rækken lancerer de konceptet MyMiinto, der tilbyder tøjbutikkerne egne, individuelle webshops med deres helt eget udtryk. Et koncept der kan blive en afgørende løsning for de danske tøjbutikker, der lige nu oplever en stadigt stigende onlinehandel.*

De seneste år er internethandlen steget støt og det ser ikke ud til, at udviklingen stopper lige foreløbigt. Forbrugerne lægger flere og flere penge hos de mange onlinebutikker, og især udenlandske webshops får en stor del af onlineomsætningen. De danske, fysiske butikker føler, at deres kunder gerne vil shoppe lokalt, men at de har svært ved at finde tøj fra danske tøjbutikker online. Den problematik ønsker Miinto at hjælpe de mange butikker med, så de kan få en bid af kagen uden at have barrierer som pris, teknologi og manglende viden om at skabe en indbydende og velfungerende onlinebutik.

Miinto, der fungerer som en online platform for de danske modebutikker, har i længere tid oprustet og udviklet på tech-fronten i ønsket om i endnu højere grad at kunne supportere butikkerne. Konrad Kierklo, stifter og CEO i Miinto siger:

*”Nethandlen har fart på og det er derfor utroligt vigtigt, at vi formår at innovere og komme med konkrete løsninger, der kan supportere de danske butikker derude, så de er rustede til kampen om forbrugerne. Vi kan se, at fremtiden er en kombination af online og offline, og vi kan se, at online webshops driver offline salg og i høj grad også omvendt. Vi har derfor skabt MyMiinto som et tillæg til miinto.dk, hvor butikkerne i højere grad kan have deres eget look and feel. – dog uden selv at skulle starte fra status quo men med os som støtte og digital partner.”*

**Et individuelt og æstetisk univers med få klik**

At drive en succesfuld webshop med dertilhørende trafik og salg kræver netop digital snilde og god økonomi, hvis man som butiksejer skal gøre sig forhåbninger om at få opmærksomhed blandt de mange konkurrerende butikker, der alle slås indædt om de online forbrugere.

MyMiinto er butikkens egen webshop, som sikrer at selv de mindste butikker på ganske kort tid kan komme online med deres varer. Den innovative løsning gør det muligt for butiksejerne at individualisere deres site, da layoutet er fleksibelt og dermed kan skræddersys efter eget ønske. En overskuelig og interaktiv website-guide tager dig, sammen med Miinto, ved hånden gennem hele processen, hvor du undervejs kan vælge udtryk, domænenavn og de features, som du ønsker, og med få kliks dermed kan *customize* og designe din egen hjemmeside og webshop. Og du bliver ikke sluppet førend alt virker, som det skal.

MyMiinto fungerer således som en plug’n’play-løsning, hvor Miinto.dk skaber omsætningen mens du som butik selv driver handlen og de indkomne ordrer. Løsningen er synkroniseret med Miinto.dk, hvilket indebærer at produkterne er synlige på begge platforme, så butikken får hele to ekstra salgskanaler. MyMiinto sættes op på kun en uge og kører som et online abonnement, hvor butikkerne, efter et enkeltstående opstartsgebyr således betaler 500 kr. om måneden for driften.

Webshoppen er responsiv og fungerer derfor også til iPad og iPhone, der i stadigt stigende grad bruges af forbrugerne til at shoppe på.

**MyMiinto allerede en lovende succes**

Løsningen er nu lanceret i alle fire Miinto-lande, Sverige, Norge, Holland og Danmark, 20 butikker har nu skabt deres eget site og flere har tilmeldt deres butik til løsningen. Nu er planen, at udrulle konceptet hos alle landets butiksejere, der ønsker at komme online. Martin Flensborg, Salgsdirektør hos Miinto fortæller:

”*Vi har virkelig set frem til at kunne løfte sløret for MyMiinto herhjemme, for vi tror på, at denne løsning har et kæmpe potentiale for at hjælpe butikkerne derude og give dem en overskuelig og nem mulighed for at komme online. MyMiinto er både tiltænkt vores eksisterende samarbejdspartnere men i høj grad også de mange andre tøjbutikker rundt om i landet, der går og drømmer om deres egen webshop, men som endnu ikke har turde tage springet*. Vi har fjernet de oftest bremsende barrierer og gjort det simpelt og gennemsigtigt, og med mulighed for at skabe lige det univers, du ønsker dig.”

I Danmark er blandt andet luksusbutikken Happel blevet en del af MyMiinto-løsningen og har skabt et æstetisk online univers, der stemmer overens med den hyggelige og eksklusive stemning, der er at finde i den fysiske butik på Store Gråbrødrestræde i Odense. Stephanie Seedorff, E-Commerce Manager i Happel fortæller:

”MyMiinto har gjort det muligt for os, at skabe et personligt og indbydende univers til vores online besøgende. Vi har længe ønsket at hoppe med på onlinebølgen - både for at kunne tilbyde alternativet til vores lokale kunder men samtidig for at kunne åbne dørene for forbrugere landet over og det potentielle mersalg, det medfører. Det har været en overraskende nem og hurtig proces at få Happel online og vi glæder os til dette nye kapitel i butikkens historie.”

Gå ind på det interaktive site <https://mymiinto.com/> og se hvordan oprettelsesprocessen fungerer. Opsætningen tager få minutter afhængig hvor meget, du ønsker at specificere de forskellige features og valgmuligheder, der tilbydes.

Besøg Happels nye side for at se et eksempel på, hvordan en færdigudviklet MyMiinto-side kan tage sig ud: http://happel.mymiinto.com/

For yderligere oplysninger, kontakt:

Theresa Bødkergaard  
Group PR Manager

Mobil: 6018 8168

tb@miinto.com

**Om Miinto**  
Danske Miinto blev stiftet i 2009 og er i dag et af Skandinaviens førende online modevirksomheder med handel i Danmark, Sverige, Norge og Holland. Miinto er en online platform bestående af danske modebutikker og tilbyder samlet set mere end 240.000 varer og tusindvis af brands via over 1.000 samarbejdspartnere. Miinto har i alt 96 ansatte fordelt på de fire lande med 60 ansatte på hovedkontoret på Amager, København. Stifter og CEO Konrad Kierklo blev i januar 2016 hædret af Forbes på den prestigefulde liste ”30 under 30”. **Læs mere på www.miinto.com.**